Mida? Mida? Mis lahti on? Mis juhtus?
Järjekordne õudusunenägu. - Kallis. Jälle?
On pühapäevaõhtu 1994. aasta detsembris.
Õudusunenägude käes piinlev Ron Rudin ja tema naine Margaret
üritavad enne uue töönädala algust välja puhata.
Ron Rudin oli Las Vegases väga edukas ärimees.
Tal oli tugev isiksus ja ta oli veidi peenutsev.
Ta oli kinnisvaraarendaja. Ta müüs maju kasumiga maha.
Tema vara suurus oli üle 11 miljoni dollari.
Ron on tavaliselt väga täpne, kuid ei ilmu järgmisel hommikul tööle.
Margaret ei tea ikka, kus ta on ja konverentskõne on 15 minuti pärast.
Ma helistan politseisse. - Issand! Kas sa oled kindel?
Jah. Me räägime Ron Rudinist. Kui me ei helista, siis lööb ta meid maha.
Nad muretsesid tema kadumise pärast väga. - Ta oli peaaegu hüsteeriline.
Kus mu ülemus on? Midagi halba on kindlasti juhtunud.
Tere. Oleme uurijad Las Vegase politseijaoskonnast. - Sharon.
Tere, Sharon. Kas saime õigesti aru, et inimene on kadunud?
Jah. Meie ülemus, Ron Rudin. - Kui kaua ta kadunud on olnud?
48 tundi. - Seda pole kunagi juhtunud. Ta on alati siin.
Koidikust kuni kuueni. - Jah. Alati.
Kes teda viimasena nägi? - Tema naine Margaret. Ta töötab antiigipoes.
Proua Rudin? - Jah. Kas saan teid aidata?
Oleme uurijad Las Vegase politseist. Kas teie abikaasa on kadunud?
Kes seda ütles? - Tema alluvad Peter ja Sharon.
Ma ei ütleks, et ta kadunud on. - Mida te siis ütleksite?
Üks mu abikaasa endisi naisi, Peggy,
tappis aastaid tagasi end sellel ajal ära
ja pärast seda on naise vaim Roni kummitanud.
Peggy tappis end jõulude paiku.
Ron kadus detsembri keskpaigas
ja Margaret ütles, et see aeg aastast on Roni jaoks väga raske.
Mis mõttes kummitanud? - Ta on meie majas.
Ta ei jäta Roni rahule. - Ron arvas, et ta on naise vaimust vaevatud.
Peggy ei rääkinud sellest, sest ta ei tahtnud, et Roni hulluks peetaks.
Ronil on Utah's üks arst. Ma arvan, et ta läks sinna.
Milline arst? - Vaimude väljaajaja.
Ta tegeleb kurjade vaimude väljaajamisega. - Mida?
Ron tahab, et Peggy vaim lahkuks.
Vaimud ja nende väljaajamine. Kes see Ron Rudin on ja kus ta on?
Selle loo vastustest koorub patuse linna
üks kõlvatumaid ja kurikuulsamaid lugusid.
TÄIUSLIK MÕRV
48 tundi pärast Margareti esimest küsitlemist on Ron endiselt kadunud.
Tere. Palun astuge edasi.
Ma pole temast midagi kuulnud. Ta on ekstsentrik, aga see pole tema moodi.
Kas teil on aimu, kus ta olla võib? - Ei.
Selleks, et teda leida, peame kõike teadma. Rääkige meile temast.
Ron on mehine mees. Ta on tõeline Vegase kauboi.
Ta on edukas kinnisvaraarendaja. Ta on rahaasjades väga tark
ja ta on isegi selle linna kohta väga suur relvade koguja.
Tegelikult on Ron ka relvaärimees.
Ron oli rohkem kui relvaentusiast. Ta oli relvafanaatik
ja tema majas oli terve relvade arsenal.
Miks tal nii palju relvi on? - Ta tegeleb enamasti kinnisvaraga
ja paljud inimesed maksavad sularahas.
Ronil on tavaliselt kaasas vähemalt paar tuhat dollarit.
Kui olukord pingeliseks muutub,
inimesed ei maksa ja nad välja tõstetakse, siis võib kõike juhtuda.
Kui kaua te abielus olete olnud? - Seitse aastat.
Kus te kohtusite?
Kohtusime religioosse teaduse kirikus Harmon Avenue'l.
Meil oli palju ühist. - Näiteks?
Olime mõlemad neli korda abielus olnud. Viies oli mõlemale õnnistus.
Kas võtad Margareti oma seaduslikuks abikaasaks? - Jah.
Margaret oli heal järjel ja jättis endast malbe mulje.
Ta oli minevikus mitu korda rikaste meestega abielus olnud.
Võite nüüd pruuti suudelda.
Järgmine. - Ron pakkus talle rikkust ja Margaret talle kiindumust.
Ta aitas mul ühe unistuse täita, mis oli enda antiigipoe avamine.
Ron laenas talle 100 000 dollarit, et ta saaks antiigipoe avada.
Kas te töötate seal üksinda? - Mu õde Donna aitab mind seal vahepeal.
Kas ta oli eelmisel pühapäeval seal? - Oli.
Ta töötas pidevalt, sest poel oli nädala lõpus suur avamine.
Ta ei teadnud, mis ajal Ron järgmisel päeval kadus.
Kui esmaspäeval ärkasite ja Roni polnud, kas ta kohver oli ka läinud?
Kas tualett-tarbed, isiklikud asjad ja riided olid kadunud? - Ei.
Tema oli kadunud ja tema auto, aga kõik muu oli alles.
Uurijad, ma muretsen väga, sest Ronil on südamehaigus.
Äkki ta sai kuskil infarkti? - Uurime seda haiglatest.
Uurime ka politseijaoskondadest. - Aitäh.
Margaret, kas võime ringi vaadata? - Muidugi. Tehke seda. - Aitäh.
Püha müristus!
Issand! Ma pole kunagi nii palju relvi näinud. - Milline arsenal!
Tal oli tavarelvi, käsirelvi, aga ka palju automaatrelvi,
mida oli tol ajal raske seaduslikult omada,
aga ta sai seda tulirelvade ameti reeglite järgi teha.
Tänaval oleks tema relvakogu väärtus olnud umbes kolm miljonit dollarit.
Ohoo. Mis see veel on?
Jälgimisruum. - Miks tal seda vaja on? - Ma ei tea.
Ron Rudin võib ekstsentrik olla, aga relvaäri tundub seaduslik olevat.
Meil on Ronist hiljutist pilti vaja.
Lisaks on vaja tema auto marki ja numbrimärki.
Muidugi. Mul on see pilt. Võite selle võtta. - Aitäh.
Tema auto on uhiuus must Cadillac. Numbrimärk on RRR 1.
See tähistab Ron Rudini kinnisvara ja tema on number üks.
Ta oli autode puhtuse suhtes perfektsionist.
Kui seal mõni tolmukübe oli, viis ta selle pesusse või puhastas ise.
Politseinikud küsisid Margaretilt, kas Ronil oli vaenlasi
ja ta ütles, et tema teada ei olnud,
aga ta ütles ka seda, et Ronil oli palju saladusi
ja seega võis ka vaenlaseid olla.
Uurijad, palun leidke ta üles. Tunnen end temata eksinuna.
Anname endast parima. Head päeva. - Aitäh.
Mida sa arvad? - See on isegi Vegase kohta väga veider.
Margaret tundus tore inimene. Peame õelt alibi kohta kinnituse saama.
Miks Ronil need turvakaamerad on? - Jah. Mida ta kardab?
Ta hoidis oma privaatsust ja keskendus palju turvalisusele,
sest ta teadis arvatavasti, et paljud soovisid talle halba.
Võib-olla tahtsid tema endised naised teda tappa. - Peame seda uurima.
Tal oli ka äri, mille tõttu ta palju sularaha kaasas kandis.
Siis on veel see vaimude väljaajaja. - Meil on käed tööd täis.
Ron on keeruline mees. Tundus,
et tema kolmanda naise vaim kummitas teda.
Las Vegase kinnisvaramagnaat Ron Rudin on kadunud
ja tema naine Margaret andis just uurijatele suure hulga juhtlõngasid.
Politseijaoskonnas alustavad uurijad otsingutega.
Ta kuulutati kadunuks ja väljastati tagaotsimiskuulutus.
Uuriti ka tema finantstegevust. Kontrolliti deebet- ja krediitkaarte.
Tehti ka tavapärane taustakontroll ja midagi kahtlast ei leitud.
Uurijad, Bruce Dewitt on siin ja tahab Ron Rudinist rääkida.
Siis toimub juhtumis esimene murrang.
Kuidas me aidata saame? - Ron on mu väga hea sõber.
Oleme joomasõbrad. Mulle kuulub Casper's Café peatänava kõrval.
See on Harmoni avenüü kõrval, eks? - Jah.
Mida te teate, mida me ei tea? - Roni jaoks ei piisanud kunagi ühest.
Ühest? - Naisest.
Ta ütles, et Ron on naistemees.
Ta sehkendab naistega. - Tal oli igas abielus armuke olnud.
See tekitas ebamugava tunde ja teadsin, et ei taha nii elada.
Kuidas te seda teate? - Ta käis naistega kohvikus.
See oli tema jaoks nagu rituaal iga kord, kui ta abielus oli.
Kuidas läheb? - Kui veel ühe pudeli Cristalit tood, siis läheb paremini.
Kohe toon. - Kes ta viimane vallutus oli?
Bruce, see on Sue Johnston. Ole ettevaatlik, ta töötab maksuametis.
Meeldiv kohtuda. - Samad sõnad.
Tal oli ühe tüdrukuga päris kirglik afäär.
Edasi peate ise tegutsema. - Aitäh. - Aitäh.
Kas lähme Sue juurde?
Kutsume ta siia. Me ei taha talle kolleegide ees piinlikust tekitada.
Sue oli väga mures, kui talle politseist helistati.
Vabandust, siin ei tohi suitsetada.
Kas teadsite, et Ron on kadunud?
Kuulsin seda. - Kellelt?
Bruce DeWittilt. Ta on Casper's Café omanik.
Millal te viimati Roniga rääkisite?
Kümme päeva tagasi. - Kus?
Kas see on oluline? - Ta kartis, sest oli saanud väljapressimiskirja,
millest ta oli hiljuti Roniga rääkinud.
See saadeti mu teismelisele pojale.
Õnneks tegin selle ise enne lahti ja lugesin seda.
Kas näitasite seda Ronile? - Muidugi. Originaal on tema käes.
Kas teil on aimu, kes selle saata võis?
Kui palju sellest tõsi on?
Piisavalt.
Ta tunnistas armusuhet. - Sue hoolis temast väga.
See polnud üheööafäär. See oli suhe.
Margaret ei teadnud midagi.
Olime väga diskreetsed.
Ta ei teadnud, kes seda teeb. Kas see oli väljapressimiskatse?
Kas keegi üritas teda hirmutada ja miks see tema lapsele saadeti?
Isegi täiskasvanud poja puhul oleks see perversne.
Mul on viimane küsimus. Kas teate kedagi, kes tahaks Ronile halba?
Kõik elanikud, kelle ta välja on visanud.
Ron Rudin oli halastamatu ärimees.
Ta ostis odavalt maju ja viskas inimesi välja.
Kui üüri maksmisega hilinesid, visati sind lühikese hoiatusega välja.
Ta sõitis ise kolimisautoga kohale ja aitas asjad kokku pakkida.
Ma pean tagasi tööle minema.
Teades, et Ron oli karm mees, siis ei maksaks ta väljapressijatele.
Ajan selle asja korda. Uurin välja, kes seda tegi ja tegelen sellega.
See äratas küll mu tähelepanu. - Kui palju? - Väga palju.
Roni jaoks on see tavaline päev.
Hoiatan sind ette. Šerif tuleb kümnendal.
Mida? - Kuulsid küll. Šerif tuleb kümne päeva pärast.
Mine oma asjadega enne siit minema, kui ta siia jõuab.
Elanik ei koli välja. Ta hakkab Roni jälitama.
Ma ei tea, sellest CIA asjast midagi. - See on vale.
See on esimene pudel. Sa jõid kaks pudelit.
Ta jälitab neid ühe maja juurde, mida Ron müüb
ja näeb päris paljut. Nüüd saab ta Roni mõjutada.
Kõigepealt terroriseerib ta naist. - Mis see on?
Keegi saatis selle mu teismelisele pojale.
Siis hakkab ta Ronilt raha välja pressima.
See, kes seda tegi, on surmalaps.
Ron on püstolikangelane. Ta mäletab, kes teda hiljuti ähvardanud on.
See viib meid tagasi meie elaniku juurde. - Kas see on sinu oma?
Millest sa räägid? - Küsisin sult midagi.
Kas see on sinu oma? - Kindlasti mitte.
Kui on, siis on meil suur probleem. - Tule sisse. Vaata. Ma pakin asju.
Sa ju tahad, et ma välja koliks? - Jah.
Olgu. Mul on taga üks raske asi.
Kui mind aitad, siis läheb kiiremini. - Teen kõike, et sa ära läheksid.
See on tagatoas. Täiesti taga. Ma võtan käru. - Olgu.
Aitäh abi eest, sa tõbras.
Kuhu ta surnukeha viib? Kõrbesse. Arvan, et täpselt see juhtus.
Sel juhul peame saama nimekirja inimestest, kes välja tõsteti. - Jah.
Uurijad loodavad, et Roni töötajad annavad neile elanike nimekirja.
Läheb mitu päeva, et nimekiri kokku saada. - Kui paljud välja tõsteti?
Umbes viis inimest nädalas.
Naabruskonnas olles kohtuvad uurijad Margareti õe Donnaga.
Mida te eelmisel pühapäeval tegite? - Olin Margaretiga siin.
Donna kinnitab, et nad olid õhtul enne Roni kadumist õega koos.
Aga järgmisel hommikul? - Mina olin üheksast siin.
Aga Margaret? - Ta oli varem siin.
Politsei avalikustab Roni kadumise. Sellest räägitakse uudistes
ja Roni äripartnerid, tema vara haldurid,
panevad info eest välja 25 000-dollarilise preemia.
Selle tõttu saabub politseinikele tohutus koguses vihjeid ja infot.
See juhatas meid mitmele valele teele.
Inimesed helistasid ja lootsid saada 25 000-dollarilist preemiat.
Meile helistati väikestest allakäinud motellidest
ja öeldi, et see mees oli siin. Nägin teda prostituudiga.
Uurijatel on vaja paremat infot ja nad räägivad Roni endiste naistega.
Millal te Roniga abielus olite? - 19 aastat tagasi. Raske uskuda.
Me lahutasime, aga jäime sõpradeks. - Miks te lahku läksite?
Ronile meeldis alati teisi naisi vaadata ja leppisin sellega,
aga ma ei suutnud leppida tema joomisega.
Caralynne ja Ron olid parimad endised abikaasad.
Nad said tegelikult pärast lahutust paremini läbi, kui abielus olles.
Kinkisin Ronile sünnipäevaks valgest kullast nimega käevõru.
Tema nimi on teemantidest ja ta kandis seda alati.
Siis juhtus see tragöödia. - Mis tragöödia?
Peggy, tema järgmine naine, lasi end maha. Ron polnud enam kunagi endine.
Kas ta rääkis kunagi, et naine kummitab teda? - Tema vaim.
Kummitab? Sõna otseses mõttes?
Kui see tõsi on, siis jookseks Ron tõesti minema.
Uurijad üritavad välja selgitada mainitud vaimude väljaajaja isikut.
Meil oli tema nimi olemas, aga me ei tuvastanud sellise nimega arsti.
Viis päeva pärast seda, kui Ron tööle ei läinud, leitakse tema auto.
See leiti härrasmeeste klubi Crazy Horse Too taga asuvast parklast.
See oli räpane. See oli muda ja pori täis
ning see oli üllatus.
Ron ei laseks kunagi oma autol sellises seisus olla.
Roni autost leiti kinnisvarakaarte ja tolmuseid jalajälgi.
Sellest teatas politseile Crazy Horse Too baarmen,
kes oli juhuslikult häbisse sattunud endine uurija.
Tema nimi on Joe Blasko. - Ta oli seotud mafiooso
Tony Spilotro ehk Sipelgaga. Nüüd on ka maffia sellega seotud.
Kas Ron Rudin tapeti mingil põhjusel maffia poolt?
Vaadake, kes siin on. Kaks austusväärset uurijat.
Sind ma tean, aga sind vist mitte.
Me ei saanud seda eirata, et Roni auto leiti
maffiale kuuluva striptiisibaari taga asuvast parklast.
Kas tulite mind selle eest tänama, et auto leidsin?
Äkki tõite linnapealt mulle linna võtme. See oleks tore.
Joe Blasko oli olnud nende jaoskonnas mõrvauurija,
kes kaotas oma töö, sest töötas samal ajal Las Vegases mafiooso heaks.
Joe, kuidas sa selle auto leidsid? - Esiteks oli see auto väga räpane.
Sa tead, mida ma räpastest asjadest arvan. - Millal auto välja ilmus?
Umbes nädal tagasi. Mäletan seda, sest see seisis minu parkimiskohal.
Keegi ei pargi minu kohale ja minu uurijamõistus on endiselt terav.
Praegu ütleb see mulle, et te ei usu mu juttu mitte kübetki.
Ei. Me usume sind. Oled ju nii aus mees. Me võtame ühendust.
Aitäh, daamid. Öelge linnapeale,
et olen peale teisipäeva igal päeval vaba.
Roni autost leitakse tolmuseid jalajälgi ja moona tema relvakogust
ning lisaks leitakse ka midagi, mis näeb vere moodi välja.
Kriminalistid saadavad vere laborisse
ja uurijad hakkavad selgitama, miks Roni auto striptiisiklubi juures oli.
Kas arvad, et Roni auto ilmus lihtsalt niisama sinna?
Sa oled maffiaga tegelenud. Mis sinu arvates juhtus? - Minu arvates?
125 dollarit. 125 mütsiga mehelt. 150 dollarit.
Kus Ron paljud oma valdused ostab? Oksjonitelt.
Kolmandat korda 175 dollarit. Müüdud pakkujale number 69.
Ta on selles hea. Ta on selles nii hea, et teatud inimene paneb tähele.
Lõunapaus.
Hr Rudin, olen Tony Spilotro. - Pole vaja tutvustada. Tean, kes olete.
Imetlen meest, kes oma valdkonnas osav on. - Olen seda kaua õppinud.
Ära pärast lõunat nii hästi õpi. Ma ei taha sinuga võidu pakkuma hakata.
Pole probleemi.
Ron hoidis tagaplaanile. - Kolmas ja viimane võimalus.
Müüdud pakkujale number 13. Viimane võimalus. Müüdud pakkujale number 13.
Ron on end ise üles töötanud mees. Ta on harjunud oma tahtmist saama.
Tal on tunne, nagu keegi varastaks temalt ja ta seisab enda eest.
Kuulake. Ma teen pakkumise ja hoiatan teid ausalt ette.
Soovitan tungivalt seda mitte teha. - Tõmba uttu, krants.
Ron ei saa midagi teha. Iseloom ei luba tal kellegi ees alandlik olla.
Pakkumine on 200 000. Nüüd 225 000.
Pakkumine on 225 000. 225 000.
Nüüd 250 000. 250 000.
Nüüd 275 000. 275 000 esimest korda.
Teist korda. Kolmandat ja viimast korda. Müüdud 275 000 eest
pakkujale number 69. 275 000 dollarit. Aitäh.
Kohtume peagi uuesti.
Ta mõtles, et kui ta tagaplaanile hoiab, siis rahuneb Tony maha.
Esmaspäeva hommikul on tal enne kontorisse minekut asjaajamisi.
Karm mees, pane oma käed roolile. Pane käed roolile.
Võta rahulikult. Kõik on hästi. - Lasen su ajud armatuurlauale.
Saame selle lahendada. Pane uks rahulikult kinni. - Panen ukse kinni.
Panen ukse kinni. - Vaatame, kas saan sulle mõistuse pähe panna.
Leidsin kõik relvad, mis autos olid. Kindlasti on sul ka mõni kaasas.
Ta sõidab kõrbesse, tapab ta ja viib auto striptiisiklubi juurde.
Sain sellest krantsist lahti. Mida ma autoga teen?
Jäta siia. Mõne päeva pärast kutsume politsei nagu korralikud kodanikud.
Nii juhtub, kui maffiaga sekeldusi otsida.
Viis päeva pärast Ron Rudini kadumist leiab kadunud auto Joseph Blasko,
häbistatud Las Vegase mõrvauurija, kellel on seosed maffiaga.
Uurijad peavad nüüd Margaretile ütlema, et tema mehe auto leiti.
Leidsime Roni auto. - Kust?
Striptiisiklubi tagant. - Klubi omanikud on hämarad inimesed.
Issand. - Kas ta mainis kunagi meest nimega Tony Spilotro?
Või Joe Blasko? - Ei.
Vabandust, pean seda küsima. Kas ta võis mõne naisega sealt seotud olla?
Kindlasti mitte. Mitte minu Ron.
Järgmisel päeval lõpetab labor Roni auto uurimise.
See tuli laborist. - Aitäh. Laborianalüüsi tulemused. - Väga hea.
Pagan, verest ei saadud tulemusi. - Kas sa teed nalja?
Mitte midagi! - Autost leiti väga vähe teaduslikke tõendeid.
Seal oli tavaline muda. Turvavöö pandlal olnud veri
oli rikutud ja sellest ei saanud vereprofiili koostada.
Ükski asitõend, mis autost leiti, ei andnud ühtegi vihjet.
Järgmiste nädalate jooksul ei suuda politseinikud edusamme teha.
Kuid 1995. aasta jaanuaris, kuu pärast Roni kadumist,
teevad kalamehed Mohave järvel,
110 km kaugusel Las Vegasest, jahmatava avastuse.
Kolm kalameest olid järvelt teel tagasi autode juurde
ja nad näitasid taskulambiga endale valgust
ning jõeorust üles kõndides nägid nad taskulambi vihus inimese pealuud.
Kriminalistid jõudsid sündmuspaika ja nad nägid söestunud inimsäilmeid,
mis olid mingisuguses kastis.
Lähedusest leiti ka pealuu, mis oli kehast eraldi
ja millel oli neli kuulihaava.
Põletuspaiga lähedalt august
leiti teemantidega kaetud kullast käekett, millel oli kirjas "Ron".
Uurijad saadavad säilmed koroneri juurde.
Kuna pealuu polnud kahjustada saanud,
siis olid seal alles kõik hambad ja lõualuu oli küljes.
Seega sai hammaste järgi kinnitada, et tegu oli Ron Rudini säilmetega.
Nüüd peavad uurijad uudisest Margaretile rääkima.
Olgu.
Mul on väga kahju, aga hammaste uurimisel selgus, et see on Ron.
Issand.
Ei. Ei! - Kahjuks on see nii.
Keegi lõikas 100 kg kaaluva Ron Rudini pea maha, pani ta pagasiruumi
ja tiris siis mitusada meetrit kõrbesse ja pani ta põlema.
Kui Roni surnukeha leidmisest uudistes räägitakse,
hakkavad politsei vihjetelefonid uuesti helisema.
Mõned päevad hiljem soovib noormees jaoskonnas uurijatega rääkida.
Uurijad, mees nimega Augustine soovib teiega rääkida.
Augustine, võta istet. Kuidas sind aidata saame?
Töötan firmas, mis teeb ajutisi töid ja arvan, et koristasin mõrvapaika.
Millest sa räägid? - Kelle maja sa koristasid?
Margaret Rudini.
Lõika vaip tükkideks ja viska see ära.
Võta voodiriided ära ja viska need ka ära. Tegelikult viska kõik ära.
Vedruplokk, madrats. Viska kõik minema. - Kas olete kindel?
Jah. Sellest toast saab esmaklassiline kohvik.
Kohvik, mis asub elamurajoonis ja keset elumaja.
Küll sa varsti näed. Hakka nüüd tööle.
See on absurdne. - Ta mäletas, et vaip haises vastikult,
sellel oli peal midagi tumedat. Ta tundis lõhnast, et see oli veri.
Ta vaatas Margareti ja Roni voodi kohale ja nägi Margaret Rudini pilti.
Seal olid pritsmed peal ja see võis veri olla.
Kas sa mäletad, kuhu selle viisid? - Võin teid sinna juhatada.
Ta juhatas uurijad tühjale platsile.
Madratsit enam ei olnud, aga vedruplokk oli endiselt seal.
Politsei saatis vedruploki laborisse ja sellelt leiti verd.
Probleem on selles, et neil polnud Ron Rudini verd, mida võrrelda.
Ron põles täielikult ära. Temast on järel vaid luud.
Uurijad paluvad abi ringkonnaprokurörilt.
Arvame, et Roni pea lõigati otsast, keha pandi kummutisse ja põletati.
Foto järgi on see antiikne kummut. Arvatavasti Margareti antiigipoest.
Vedruplokil on verd.
Kuna surnukeha oli põlenud, siis peame tema kodust verd otsima.
Meil on vaja kahte orderit. Üht maja jaoks ja teist poe jaoks.
Olgu. Vaadake, et sellest kasu oleks.
Jah? - Meil on läbiotsimisorder. Aitäh. Astuge palun eest.
Margaret, meil on läbiotsimisorder. Võtke istet. Olge koos temaga.
Võite seda vaadata.
Tere?
Issand!
Ei! Kirjuta kõik üles, mis nad kaasa võtavad.
Kuidas läheb, Joe? Mida leidsid? - Siin on palju verd.
Seda on pildi peal, laes ja voodi taga. - Lähme.
See on nõiajaht! Te ei leia midagi.
Minge vahistage Roni nõbu ja tema pere.
Neil on raha, mitte mul.
Kuigi Margaret oli abikaasa mõrvas kahtlustatav, jahtis ta ikkagi raha.
Roni vara väärtus oli 10 või 11 miljonit dollarit.
Ta läks kohtusse ja võitles Roni vara haldajatega,
et ta Ron Rudini varandusest oma osa saaks.
Järgmisel päeval külastab politseinikke Roni nõbu.
Nick Rudin soovib teid näha. - Las tuleb edasi. - Aitäh.
Võtke istet. - Aitäh.
Mu nõbu oli igatahes ettenägelik. - Mis testamendis kirjas oli?
Ta ütles, et kui ta peaks tapetama,
siis peaks testamendis mainitud inimesi mõrvas kahtlustama.
Tõesti? - Siin on testamendi koopia.
Kas Margareti oli mainitud? - Jah. - Kuidas ta sellele reageeris?
Rahulikult. Väga külma südamega.
Kui rääkisime advokaadiga, kes testamendi oli koostanud,
siis ütles ta, et Ron mõtles konkreetselt Margareti.
Mõrva puhul tahtis ta, et viidaks läbi põhjalik juurdlus,
sest ta arvas, et Margaret tapab ta ära.
Võtan ühendust, kui midagi kuulen? - Jah. Suur aitäh.
Aitäh.
Ohoo.
Täpselt. - Margaret ongi siis tapja.
Ta ei saanud üksinda pead maha võtta ja teda kummutis kõrbesse viia.
Nõus. Kes siis kaasosaline on?
Jälgime tema maja, kuulame telefoni pealt ja vaatame, mis selgub.
Kes tema on? - Ma ei tea, aga toitu ta küll kohale ei toimeta.
Vaata. Nad amelevad.
Tahaksin teada, mis seal kotis on. - Mina ka. Peame ta kinni.
Ta elas Las Vegases ja pidas end naistemeheks
ning käis tihti Las Vegase maaklubis, kus ka Margaret käis.
Härra Torelli. - Kutsuge mind Antonioks. - Millega te tegelete?
Müün pühasid õlisid pühalt maalt. - Kas tegite seda Margaret Rudiniga?
Olen tema sõber. Me kohtusime kirikus.
Olete kirikusõbrad. - Kas sellepärast olidki teie riided tema juures?
Uurijad said teada, et vahetult enne Roni tapmist
ja tema kadumist oli Antonio rentinud suure kaubiku.
Siin on kirjas, et sõitsite selle autoga 500 kilomeetrit.
Võisite vabalt Vegasest Mohave järve juurde sõita, kust surnukeha leiti.
Läksin äriasjus Los Angelesse, mul jäi midagi maha ja sõitsin tagasi.
Kas teil jäi Roni pea maha? - Ta tunnistas, et töötas tema heaks
ja tundis teda, aga eitas romantilist suhet.
Lähed Roni tapmise eest tuleriidale ja sind ei kasteta pühasse õlisse.
Tahan advokaati. Tean oma õigusi. - Küll sa saad oma õiguse.
Ta sai naisega sõbraks ja ütles, et aitas teda arvutitega
ning nad olid ainult sõbrad. Selgus, et nad olid rohkemat kui sõbrad.
Ma ei taha segada, aga Margareti õde Donna Robinson on siin.
Ta on neljandas koosolekutoas. - Aitäh.
Nüüd hakkas küll infot taevast alla sadama. Donna pööras lõpuks õe vastu
ja ütles, et teab rohkem, kui ta öelnud on.
Proua Robinson, millest te rääkida tahtsite?
Ta on küll mu õde, aga peate midagi teadma. - Mida?
Mu õde pani Roni kontorisse jälitusseadmed.
Ta teadis, et Ron petab teda.
Issand.
Tal on järgmine naine. Kuula. - Ma pigem ei kuulaks.
Lase käia!
Miks sa teda maha ei jäta? - Ole nüüd!
Olen neli korda lahutanud ja iga kord tühjade kätega jäänud.
Kas arvate, et ta tappis Roni? - Te ei saa seda küsida. Olen tema õde.
Juhtum jõuab lahendusele lähemale, kui sukeldujad
avastavad relva Meadi järvest, 65 km kaugusel Las Vegasest.
Uurijad said kõne sukeldujalt, kes leidis relva.
Politsei puhastas relva. Sellega tehti ballistilisi teste.
Relvast tulistati mõned kuulid
ja need klappisid kuuliga, mis Roni peast leiti.
Ron Rudin tapeti selle relvaga. Teda tulistati tema enda käsirelvast.
Asitõendid hakkasid kokku sobituma ja juhtum sai uue elu.
Hakkasime uute asitõenditega tegutsema.
Uurijad pole ainukesed, kes tegutsema asuvad.
Politseil oli piisavalt tõendeid, et Margaret Rudinit süüdistada.
Tõendeid esitletakse ringkonnaprokurörile,
kes nõustub süüdistama Margaret Rudinit esimese astme mõrvas.
Väljastatakse vahistamisorder.
Politsei läheb Margareti vahistama ja ta on kadunud.
On 1997. aasta aprill ja Margaret Rudin on põgenenud.
Alustasime otsinguid. Me ei suutnud teda leida. Ta oli kadunud.
Politseinikud on väga ärritunud, et nad kahtlusaluse kaotasid,
sest süüdistuseks vajalike tõendite kogumine võttis nii kaua aega.
Politsei pöördus meedia ja kohaliku televisiooni poole.
Nad võtsid ühendust saatega "Ameerika tagaotsituimad kurjategijad,"
mis üle riigi Margaret Rudini kadumisest rääkis.
Helistati igalt poolt üle riigi.
Juhtlõngu uuriti, aga Margareti ei leitud.
Margaret peidab end kõigepealt Arizonas
päevinäinud hotellis, kus ta suveniiripoes töötab.
Kui ta avastatakse, põgeneb ta Mehhikosse,
kus ta kohtub puhkusel oleva endise tuletõrjujaga.
Mis sind siia toob? - Kui sulle ütleksin, siis sa ei usuks seda.
Ma kuulaks huviga. Olen Chuck Hammer, kas võin liituda?
Jah. Muidugi. Olen Lea Brown.
Mida sa jood, Lea? - Piparmündi julep'it.
Piparmündi julep ja viski, palun.
Chuck kutsub Margareti elama oma koju Bostoni lähedal Massachusettsis.
Arvasime, et juhtum ei saagi lahendust ja Margaret on kadunud.
Keegi vaatas saadet "Ameerika tagaotsituimad kurjategijad"
Margaret Rudini kohta ja tundis ta ära.
Helistasime Bostoni politseisse ja lasime neil vihjeandjaga suhelda.
Viin sinna lihtsalt pitsat. Ma ei teinud midagi.
Nad jälgisid tema maja. Pitsapoiss kõndis mööda
ja nad veensid ta laskma politseinikul
tema riided selga panna ja pitsaga Margareti ukse taha minna.
Politseinikud mõtlesid kiiresti. Nad tegid head tööd.
Politseinikud leidsid Margaret Rudini, kes end varjas.
Ta vaatas politseinikku ja ütles: "Kas asi on Las Vegases?"
Margaret vahistati.
Hingasin kergendusega, sest see oli lõputult kestnud.
See oli kohutav, kuidas ta mõrvati ja mis tema surnukehaga tehti.
Ta pandi sinna antiikkummutisse. See oli väga raske päev.
See murdis mu südame, et nad teda nii vastikult kohtlesid.
Kummut pandi järve äärde ja see pandi põlema,
et temast ega kummutist midagi alles ei jääks.
Kui nad lahkusid, siis hakkas sadama,
Kummut oli jõeorus. Vihmavesi hakkas sinna voolama ja see kustutas tule.
Seetõttu jäi alles palju tõendeid, mis ei hävinenud.
Politsei leidis põhimõtteliselt põgenemiskomplekti.
Seal olid raamatud sellest, kuidas võltsdokumente teha
ning erinevat värvi parukad.
Ta polnud rumal. Ta jättis endast
tagasihoidliku, süütu, ujeda lõunaosariikide tüdruku mulje
ja tema kuri pool tuli lõpuks välja.
Ta suutis väga kaua oma tõelist olemust varjata.
Ta oli ka varem halvasti käitunud. Ta oli ühe teise mehega abielus.
Margaretil olid hobused ja ilus tall.
Ta tahtis veel ühte hobust ja mees ütles, et tal pole praegu raha.
Margaret põletas talli ja hobused maha,
et kindlustusraha saada ja ta saigi selle.
Teisel korral oli ta abielus järgmise mehega
ja ta palus mehelt raha.
Mees ütles, et tal pole hetkel raha ja annab talle raha hiljem.
Järgmisel päeval tuli laps koolist koju
ja tema koera keha oli basseini ühes otsas
ja koera pea basseini teises otsas.
Ainult Margaret oli seal. - Ta oli mitu korda rikaste meestega abielus
ja abielude lõppedes ei õnnestunud tal kunagi raha endale saada.
Ta oli veidi kibestunud ja meile öeldi, et tema eesmärk
oli tulla Vegasesse ja leida mees, kes tema eest elu lõpuni hoolitseb
ning nii plaanis ta terve ülejäänud elu elada.
Talle meeldisid antiikesemed ja ta arvas,
et temast saab järgmine suur Las Vegase antiikpoe omanik.
Ta abiellus alati inimestega, kellel oli raha.
Ta keskendus Ronile ja kohtus temaga kirikus,
aga ta teadis arvatavasti, kes Ron on ja võttis ta sihtmärgiks.
Peagi on Margaret tagasi Las Vegases ja ootab kohtuistungit.
Ringkonnaprokuröril on veel vaja tööd teha.
Tõendid on endiselt kaudsed.
Mõrval polnud pealtnägijaid ja sõrmejälgi ei leitud.
Kuue aasta möödudes, aastal 2001,
astub Margaret kohtu alla salaja pealkuulamise ja mõrva eest.
Antonio Torelli teeb prokuröriga koostööd ja teda ei süüdistata.
Margareti õde nõustub samuti tunnistusi andma.
Olin koos Margaretiga, kui ta magnetofoni ostis, et Roni luurata.
Tõendid pealtkuulamise kohta tulid tema õelt,
kes istungil tema vastu tunnistusi andis.
Ütlesin talle, et ta selle lõpetaks. Ta ajas end sellega hulluks.
Muretsesin vandemeeste pärast, sest ma polnud varem istungitel käinud
ja seega ei osanud ma nende otsust ennustada.
Ron Rudin armastas naisi ja võib-olla liigagi palju.
Iga naine, kellega ta abiellus, üritas teda tulutult muuta.
Kõik jätsid ta maha, kui üks välja arvata, ahne Margaret,
kes ei jätnud teda pärast seda maha, vaid mõrvas ta.
Esmalt pani ta Roni kontorisse pealtkuulamisseadmed.
Roniga rääkimise asemel alustab ta ka ise afääri.
Ta ei tule enne homset tagasi.
Siis tuleb tal mõte. Elu oleks suurepärane,
kui tal oleks Roni miljonid, aga Roni poleks.
Ta tulistab Roni viis korda tema enda relvaga,
Ronil võeti pea maha ning see pandi koos kehaga
ühte Margareti antiikkummutisse,
mis viidi kõrbesse ja põlema süüdati.
Ron vääris truudusetuse eest häbistamist.
Ta ei väärinud aga seda, et ta kuule täis lasti,
seejärel tükeldati ja prügina ära põletati.
Oma viienda abikaasa külmavereliselt tapmise eest
väärib Margaret Rudin seda, et veedab ülejäänud elu trellide taga.
Vandemeestel ei läinud kaua. - Palun süüdistataval tõusta.
Proua eesistuja, palun tõuske. Kas vandekohus jõudis otsusele?
Jah, teie kõrgeausus. - Mis otsuse tegite esimese astme mõrvas?
Süüdi. - Ei. Ma olen süütu.
Teid hoitakse vahi all, kuni karistuse kandmine algab.
Palun viige süüdistatav kohe minema. - Ei. Palun. Ei.
Margaret mõistetakse süüdi esimese astme mõrvas ja pealtkuulamises
ja ta mõistetakse 20 aastaks vangi.
Olin ülimalt õnnelik, kui vandekohus ta süüdi mõistis.
Ta väitis ikka, et on süütu. Ta väitis, et ta lavastasid süüdi
vara haldajad, kes kogu raha endale said.
See oli tema viimane kaitseväide.
Olen pettunud, et me ei saanud seda inimest süüdistada,
kes tal surnukehast lahti aitas saada,
aga saime kätte peamise süüdlase ja õiglus sai jalule seatud.
Keegi ei saa teada, miks Ron Margareti juurde jäi,
kui ta kahtlustas, et Margaret tahtis teda tappa.
Ron oli truudusetu ja punus vandenõusid.
Need, kes mõõga armust elavad, surevad mõõga armust.
Kahjuks täpselt see vaese Ron Rudiniga juhtuski.